

|  |
| --- |
| R E P U B L I K A H R V A T S K A PRIMORSKO–GORANSKA  ŽUPANIJAOPĆINA PUNAT |
| **Izborno povjerenstvo Općine Punat** |
| KLASA: 012-03/23-01/2 |
| URBROJ: 2170-31-04-23-2 |
| Punat, 11. svibnja 2023. godine |

Na temelju članka 34. Odluke o području i granicama mjesnog odbora te izboru članova vijeća mjesnog odbora na području Općine Punat („Službene novine Primorsko-goranske županije“, broj 36/22) i Rješenja Općinskog načelnika Općine Punat od 3. svibnja 2023. godine, KLASA: 012-03/23-01/2, URBROJ: 2170-31-02/1-23-1, Izborno povjerenstvo dana11. svibnja 2023. godine, donosi

**OBVEZNE UPUTE BROJ I**

**O REDOSLIJEDU IZBORNIH RADNJI I TIJEKU ROKOVA U POSTUPKU IZBORA ČLANOVA VIJEĆA MJESNOG ODBORA STARA BAŠKA**

1. Općinsko vijeće Općine Punat donijelo je Odluku o raspisivanju izbora za članove vijeća mjesnog odbora na području Općine Punat („Službene novine Primorsko-goranske županije“, broj 16/23).

 **Izbori će se održati u nedjelju 11. lipnja 2023. godine**

2. Rokovi teku od dana

**12. svibnja 2023. godine od 00,00 sati.**

3. Prijedlozi kandidacijskih lista za izbor članova vijeća mjesnog odbora moraju biti dostavljeni Izbornom povjerenstvu Općine Punat, do

 **25. svibnja 2023. godine do 24,00 sata.**

4. Izborno povjerenstvo Općine Punat sastavit će i na web stranicama Općine Punat kao i na oglasnim pločama objaviti sve pravovaljano predložene kandidacijske liste za izbor članova vijeća, kao i zbirnu listu, i to u roku od 72 sata od isteka roka propisanog za postupak kandidiranja i podnošenja kandidacijskih lista, do

 **28. svibnja 2023. godine do 24,00 sata.**

5. Izborna promidžba počinje od dana objave zbirne kandidacijske liste i traje zaključno do 24 sata prije dana održavanja izbora, tj. od

 **29. svibnja 2023. godine od 00,00 sati do**

 **9. lipnja 2023. godine do 24,00 sata.**

6. Zabrana izborne promidžbe (izborna šutnja), kao i svako objavljivanje prethodnih rezultata ili procjena rezultata izbora traje tijekom cijelog dana koji prethodi održavanju izbora, kao i na dan održavanja izbora sve do zaključno 19,00 sati, tj. od

 **10. lipnja 2023. godine od 00,00 sati do**

 **11. lipnja 2023. godine do 19,00 sati.**

7. Izborno povjerenstvo Općine Punat objavit će koja su biračka mjesta određena, s naznakom koji birači imaju pravo glasovati na pojedinim mjestima, najkasnije petnaest dana prije održavanja izbora, do

 **27. svibnja 2023. godine**

8. Političke stranke dužne su odrediti članove pojedinih biračkih odbora i dostaviti njihova imena Izbornom povjerenstvu najkasnije 12 dana prije dana održavanja izbora, dakle najkasnije

 **30. svibnja 2023. godine do 24:00 sata.**

U protivnom, izborno povjerenstvo samostalno će odrediti članove biračkih odbora.

9. Izborno povjerenstvo Općine Punat imenovat će članove i zamjenike članova biračkih odbora najkasnije deset dana prije dana održavanja izbora za članove vijeća mjesnih odbora, do

 **1. lipnja 2023. godine**

10. Glasovanje traje neprekidno

 **11. lipnja 2023. godine od 07,00 do 19,00 sati**

Biralište se zatvara u 19,00 sati. Biračima koji su se zatekli na biračkom mjestu omogućit će se glasovanje i nakon 19,00 sati.

11. Birački odbor mora dostaviti zapisnik o svom radu s ostalim izbornim materijalom Izbornom povjerenstvu Općine Punat u roku od 12 sati od zatvaranja biračkog mjesta, do

 **12. lipnja 2023. godine do 07,00 sati**

12. Izborno povjerenstvo Općine Punat utvrdit će rezultate glasovanja na biračkim mjestima na svom području najkasnije u roku od 24 sata od zatvaranja birališta, do

 **12. lipnja 2023. godine do 19,00 sati**

13. Kad Izborno povjerenstvo utvrdi rezultate glasovanja za članove vijeća, na oglasnoj ploči u sjedištu mjesnog odbora, odmah će objaviti:

- broj birača upisanih u popis birača mjesnog odbora,

- koliko je glasova dobila svaka pojedina kandidacijska lista,

- koliko je bilo nevažećih glasačkih listića,

- broj mjesta u vijeću koje je dobila svaka kandidacijska lista,

- imena i prezimena kandidata sa svake kandidacijske liste koji su izabrani za članove vijeća.

14. Ove Obvezne upute stupaju na snagu danom donošenja.

 **Izborno povjerenstvo**

 **Općine Punat**